Papildomo susitarimo Nr. 1

prie 2019 m. gruodžio \_\_ d. sudarytos sutarties Nr. DI-\_\_\_

4 priedas

**APSAUGOTO BŪSTO PASLAUGOS TEIKIMO ASMENIMS SU NEGALIA SUTARTIS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data, vieta)

Ši apsaugoto būsto paslaugos teikimo asmenims su negalia sutartis pasirašoma dėl projekto „Nuo globos link galimybių: bendruomeninių paslaugų plėtra“ (toliau – Projektas) įgyvendinimo.

Projekto partneris (*nurodomas partnerio pavadinimas*)\_\_\_\_\_\_\_\_\_\_\_\_\_\_\_\_\_\_\_\_\_ (toliau – Paslaugos teikėjas), esantis adresu \_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujamas \_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_

Ir (*vardas Pavardė*) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Paslaugos gavėjas), toliau kartu – Šalys, kiekviena atskirai Šalis, sudaro Projekto apsaugoto būsto paslaugos teikimo asmenims su negalia sutartį (toliau – Sutartis)

1. **Sutarties dalykas**

Paslaugos teikėjas teikia Apsaugoto būsto paslaugas darbingo amžiaus asmenims su proto ir (arba) psichikos negalia \_\_\_\_\_\_\_\_\_\_\_\_\_\_\_\_\_\_\_ regione (toliau – Paslaugos). Detalus paslaugų aprašymas išdėstytas Apgyvendinimo su parama apsaugoto būsto paslaugų suaugusiems asmenims su (psichikos ir /ar proto) negali paslaugų teikimo metodikos apraše (toliau – Aprašas), patalpintame Neįgaliųjų reikalų departamento prie Socialinės apsaugos ir darbo ministerijos interneto svetainėje adresu [http://www.pertvarka.lt](http://www.pertvarka.lt/) skiltyje „Teisinė informacija/Aprašai“. Paslaugos teikėjas Paslaugas teikia remdamasis Partnerystės sutartimi Nr. \_\_\_\_\_\_\_\_\_\_\_\_\_\_\_, įgyvendinant Projektą.

1. **Paslaugos teikėjo teisės ir pareigos**

Paslaugos teikiamos vadovaujantis šiais principais: individualus požiūris į asmenį, Paslaugos gavėjo apsisprendimas, lokalus apgyvendinimas, Paslaugos gavėjo savarankiškumas, įgalinimas, stiprybių modelis, visapusiškas požiūris į asmens sveikatą ir/ar negalią, komandinis darbas.

* 1. Paslaugos teikėjas įsipareigoja teikti Paslaugą, kuri apima Paslaugos gavėjo apgyvendinimą, teikti pagalbą gaunant socialines paslaugas, kurios teikiamos bendruomenėje siekiant įgyvendinti asmens Individualų socialinės pagalbos planą (toliau- Individualus planas), jame išsikeltus tikslus, nustatytus terminus bendradarbiaujant su Paslaugos gavėjui paskirtu atvejo vadybininku ir kitais paslaugų teikėjais bendruomenėje.
  2. Paslaugos teikėjas įsipareigoja sudaryti sąlygas Paslaugų gavėjui gauti individualias atvejo vadybininko konsultacijas apgyvendinimo vietoje. Esant poreikiui, atvejo Vadybininkui ir Paslaugų gavėjui palaikyti abipusį ryšį telefonu ir/arba kitu nuotoliniu būdu elektroninio ryšio priemonėmis.
  3. Paslaugos teikėjas įsipareigoja užtikrinti Paslaugos gavėjo apsaugą nuo smurto, išnaudojimo, diskriminacijos, prievartos, įžeidinėjimų dėl savo rasės, religijos, negalios, socialinės padėties, pilietybės, sveikatos būklės, asmeninių savybių ir kita.
  4. Paslaugos teikėjas įsipareigoja Paslaugas teikti priklausomai nuo individualių Paslaugos gavėjo poreikių, atsižvelgiant į jo gebėjimus kol:
     1. Paslaugos gavėjas gebės savarankiškai gyventi savo namuose;
     2. Paslaugos gavėjui atsiras būtinybė apsigyventi savarankiško gyvenimo namuose arba grupinio gyvenimo namuose;
     3. Paslaugos gavėjui atsiras būtinybė gauti specializuotos globos ar slaugos paslaugas;
     4. Paslaugos gavėjui nepageidaujant gauti Paslaugos arba pageidaujant Paslaugą gauti kitur.
  5. Paslaugos teikėjas įsipareigoja užtikrinti Paslaugos gavėjui apgyvendinimą apsaugotame būste su ne daugiau, kaip dar 3 kartu gyvenančiais asmenimis ir užtikrina:
     1. Būsto nuomos apmokėjimą;
     2. Būsto komunalinių išlaidų apmokėjimą;
     3. Smulkių išlaidų būsto priežiūrai ir eksploatacijai apmokėjimą.
  6. Paslaugos teikėjas užtikrina paslaugos gavėjui socialinio darbuotojo, dirbančio pagal atvejo vadybos metodą pagalbą:
  7. Paslaugos teikėjas, teikdamas paslaugą užtikrina nuolatinę komunikaciją ir bendradarbiavimą tarp specialistų, kurie teikia (galėtų teikti / teiks) paslaugas paslaugos gavėjui bendruomenėje.
  8. Paslaugos teikėjas turi teisę gauti iš Paslaugos gavėjo dokumentus, kurie pagrįstų Paslaugos gavėjo priklausymą tikslinei grupei.
  9. Paslaugos teikėjas turi teisę gauti iš Paslaugos gavėjo informaciją, reikiamą Sutarties ir Projekto įgyvendinimui.
  10. Paslaugos teikėjas turi teisę gauti Paslaugos gavėjo sutikimą teikti jo duomenis (pvz., asmens duomenis, sutarties sąlygas) Projektą įgyvendinančiajai institucijai, ministerijai ir kitoms ES struktūrinių fondų paramos naudojimą kontroliuojančioms institucijoms, jeigu toks sutikimas reikalingas.
  11. Paslaugos teikėjas Paslaugos gavėjo asmens duomenis tvarko Projekto (Nr. 08.4.1-ESFA-V-405-01-0001 „Nuo globos link galimybių: bendruomeninių paslaugų plėtra“ ) vykdymo tikslu ir užtikrina, kad Paslaugos teikėjo vykdomas Paslaugos gavėjo asmens duomenų tvarkymas atitiktų 2006 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p1) bei Lietuvos Respublikos asmens duomenų teisinės apsaugos įstatymo nuostatas.

1. **Paslaugos gavėjo teisės ir pareigos**
   1. Paslaugos gavėjas turi teisę gauti Paslaugas, jeigu jis turi psichikos ir (ar) proto negalią, bei jam nustatytas poreikis gauti pagalbą: elgesio, sveikatos ir saugumo, savipriežiūros gyvenamojoje aplinkoje, judamumo, ryšio su išorine aplinka, finansų, dienotvarkės srityse.
   2. Paslaugos gavėjas turi teisę gauti socialinio darbuotojo, dirbančio pagal atvejo vadybos metodą paslaugas apsaugotame būste, kuri teikiama pagal principus:
      1. Paslaugų, priežiūros tęstinumas;
      2. Paslaugų prieinamumas;
      3. Atsakomybė;
      4. Produktyvumas.
   3. Paslaugos gavėjas, , turi teisę gauti apgyvendinimo paslaugą, o, atsiradus poreikiui, gauti bendrąsias socialines paslaugas:
      1. Informavimą;
      2. Konsultavimą;
      3. Tarpininkavimą ir atstovavimą;
   4. Paslaugos gavėjas turi teisę gauti – socialinių įgūdžių ugdymo ir palaikymo paslaugas, kurias sudaro (atsižvelgiant į paslaugos gavėjo poreikius):
      1. Pagalbą gaminant maistą;
      2. Pagalbą asmens higienos srityje;
      3. Pagalbą asmeniui planuojant biudžetą;
      4. Pagalbą kasdieninių įgūdžių srityje
      5. Pagalbą naudojantis transporto paslaugomis;
      6. Pagalbą leidžiant laisvalaikį;
      7. Pagalbą bendravimo įgūdžių srityje;
      8. Pagalbą priimant sprendimus;
      9. Kitas paslaugas, reikalingas Paslaugos gavėjui pagal jo savarankiškumo lygį.
   5. Paslaugos gavėjas įsipareigoja pateikti informaciją, reikiamą Sutarties ir Projekto įgyvendinimui.
   6. Paslaugos gavėjas įsipareigoja bendradarbiauti su Paslaugos teikėju, ir dėti visas pastangas, siekiant įgyti ar atkurti gebėjimą savarankiškai gyventi savo namuose bendruomenėje.
   7. Paslaugų gavėjas Paslaugas gauna nemokamai.
2. **Sutarties galiojimas ir nutraukimas**
   1. Sutartis sudaryta dviem egzemplioriais, po kiekvieną Sutarties Šaliai.
   2. Sutartis įsigalioja nuo jos pasirašymo dienos ir galioja kol pasikeičia Paslaugos gavėjo poreikis, bet ne ilgiau kaip 12 mėn. Sutartis su paslaugos gavėju, įvertinus jo poreikius, gali būti pratęsta, bet ne daugiau kaip du kartus ir ne ilgiau kaip 24 mėn. (įvertinant visą bendrą sutarties pratęsimų laikotarpį).
   3. Sutartis gali būti nutraukiama vienašališkai, nustačius, kad Paslaugos gavėjui atsirado Sutarties 2.4.2. ir 2.4.3. papunkčiuose numatytų poreikių.
   4. Sutartis gali būti papildyta, pakeista, nutraukta prieš terminą įstatymų nustatyta tvarka.
   5. Terminuota apsaugoto būsto paslaugos teikimo sutartis tampa neterminuota, jeigu paslaugos teikėjas ir toliau teikia paslaugą, o paslaugos gavėjas ją priima, suėjus sutarties terminui nurodytam Sutarties 4.2 papunktyje.
   6. Šalys yra atleidžiamos nuo atsakomybės dėl Sutarties vykdymo kaip numatyta Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
3. **Baigiamosios nuostatos**
   1. Visi pranešimai, dokumentai ir informacija turi būti siunčiami Sutartyje nurodytais rekvizitais.
   2. Šalys privalo nedelsdamos viena kitą informuoti apie savo adreso, telefono ar el. pašto pasikeitimą. Šalis, neįvykdžiusi šio reikalavimo, negali pareikšti pretenzijų ar atsikirtimų, kad kitos Šalies veiksmai, atlikti pagal paskutinius jai žinomus duomenis, neatitinka Sutarties sąlygų arba ji negavo pranešimų, siųstų pagal šiuos duomenis.
   3. Bet kokie nesutarimai ar ginčai, kylantys tarp Šalių dėl Sutarties sprendžiami Lietuvos Respublikos teisės aktų nustatyta tvarka.
4. **Šalių sutarties rekvizitai**

|  |  |
| --- | --- |
| **Paslaugų teikėjas**  Pavadinimas  Įmonės kodas  Adresas  Telefono Nr.  El.paštas  (parašas) | **Paslaugų gavėjas**  Vardas, pavardė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Gyvenamosios vietos adresas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Telefono Nr.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) |